Tetradoxa omeiensis

Tetradoxa omeiensis er en plante i moskusurtfamilien. Den er den eneste arten i sin slekt.

Den er en flerårig urt som blir 10–20 cm høy. Den har én til tre blader ved basis av stengelen. Lenger opp på stengelen sitter det ett par av motsatte blader. Blomstene sitter i et aks og er gulgrønne. Blomstringstiden er i mai–juni. Den vokser på våte steder i skog, og av og til på steingrunn, i en høyde på omtrent 2300 moh i den kinesiske provinsen Sichuan.

Denne sjeldne planten ble ikke vitenskapelig beskrevet før i 1981 og da regnet til slekta Adoxa. I nyere litteratur blir den ofte flyttet til en egen slekt, men Flora of China beholder den i Adoxa.

Referanser

Eksterne lenker 
 

Moskusurtfamilien
Sterkt truede arter på IUCNs rødliste
Kinas endemiske flora